รายการเดินหน้าประเทศไทย : เดินหน้ายกระดับแท็กซี่ไทย TAXI Ok
นายสนิท พรหมวงษ์ อธิบดีกรมการขนส่งทางบก กล่าวผ่านรายการเดินหน้าประเทศไทยว่า  กรมการขนส่งทางบกได้เปิดตัวโครงการให้ประชาชนได้ใช้ “Taxi OK มิติใหม่แท็กซี่ไทย” ซึ่งถือเป็นการยกระดับการให้บริการรถแท็กซี่ไทยทั้งระบบเป็นครั้งแรก ด้วยการใช้เทคโนโลยี GPS Tracking ที่มีระบบยืนยันตัวตนผู้ขับรถและอุปกรณ์อำนวยความสะดวก ความปลอดภัย กล้องบันทึกภาพในรถแบบ Snap Shot ปุ่มฉุกเฉิน SOS จะช่วยเพิ่มความมั่นใจในความปลอดภัยตลอดการเดินทาง

 ทั้งนี้ กรมการขนส่งทางบกให้สิทธิในการเข้าร่วมโครงการในภาคสมัครใจ หลังจากติดตั้ง GPS Tracking พร้อมอุปกรณ์แสดงตัวผู้ขับรถ เข้าเป็นสมาชิกในศูนย์บริการสื่อสารรถยนต์รับจ้าง (แท็กซี่) และทดสอบการเชื่อมโยงข้อมูลกับกรมการขนส่งทางบก สามารถเชื่อมโยงกับระบบรับงานผ่านแอพพลิเคชั่นและจะได้รับสติ๊กเกอร์สัญลักษณ์โครงการ Taxi OK ติดหน้ารถ
 	โดยประชาชนที่สนใจสามารถดาวโหลดแอพพลิเคชั่น Taxi OK ดาวน์โหลดแอพพลิเคชั่นจาก App Store, Google Play และ Window Phone และติดตั้งแอพพลิเคชั่นพร้อมใช้งานเพียงลงทะเบียนและกรอกรายละเอียดบัญชีผู้ใช้และเริ่มใช้บริการได้ทันที 



กริช  รวิวรรณ / สวท.